text: Comexi Group marca un punt d'inflexió en la impressió d'envàs flexible a Drupa (n95/2012)
  - La novetats presentades durant la fira internacional d'arts gràfiques situen a Comexi Group al capdavant de la impressió sostenible
  Girona, 17 de maig de 2012.- Comexi Group, especialista en la fabricació de maquinaria per a la indústria de la conversió de l'envàs flexible, ha presentat durant Drupa, la fira internacional d'arts gràfiques, les seves últimes novetats. Les màquines exposades durant la trobada han marcat un punt d'inflexió tant en impressió, com en laminació i tall.
  Durant l'exposició, els assistents han pogut veure en funcionament la unitat de tall i rebobinat de COMEXI PROSLIT, S-TURRET, la impressora COMEXI FLEXOF2 i els mòduls COMEXI CINGULAR i la impressora COMEXI OFFSET CI8, protagonista de l'stand.
  Manel Xifra, president de la companyia, afirma: "Drupa és, sens dubte, l'olimpíada de la impressió. Estar presents en una trobada internacional d'aquest tipus amb les innovacions que presentem és per a nosaltres molt important, ens situa en el mercat com a líders en innovació i desenvolupament. Màquines com la OFFSET CI8 marquen un punt d'inflexió al sector, un canvi de paràmetres, i és per mi un orgull mostrar el treball de l'equip de Comexi Group a la fira més important de les arts gràfiques".
  Drupa ha sigut durant aquests dies l'aparador de la companyia, que ha pogut mostrar el seus nous productes en línia amb l'esperit d'innovació i respecte pel medi ambient que la caracteritza.